OpenLLM-France/wikimedia huggingface dataset:
# Bubión

Bubión és un municipi andalús situat en la part nord-oest de la Alpujarra (província de Granada). Limita amb els municipis de Lanjarón, Capileira, La Taha, Pampaneira i Soportújar. Gran part del seu terme municipal pertany al Parc nacional de Sierra Nevada.

## Llocs d'interès

Podem destacar el seu patrimoni arquitectònic urbà: habitatges tradicionals, de terrats plans de "launa" (argila magnèsica de color gris) i bigues de fusta, així com les tècniques de construcció, que s'adapten al gran pendent del terreny. Uns elements característics d'aquests habitatges són les xemeneies coniformes i l'ornamentació en façanes, portes i balcons. Un altre element característic del patrimoni urbà són les fonts i font-rentadors que salpiquen els carrers estrets.
Casa-museu de l'Alpujarra: Mostra com són els interiors i estan distribuïts els espais en una casa de l'Alpujarra així com les seves arts i costums.

## Referències

* ↑ «Bubión. Qué visitar» (en castellà). Mancomunidad de municipios de la Alpujarra Granadina. [Consulta: 10 gener 2018].
# Maihuenia patagonica

Maihuenia patagonica (Phil.) Britton & Rose, és una espècie fanerògama que pertany a la família de les cactàcies.

## Distribució

És endèmica de l'Argentina i Xile.

## Descripció

És una planta carnosa perenne amb les fulles armades d'espines, de color verd. És una planta amb forma de coixí, de 20 a 30 cm d'alt, densament espinosa. Les espines apareixen en nombre de tres, la central amb una longitud mitjana de 3 cm i les laterals amb una longitud mitjana de 0,8 cm, són de color groc verdós, blanc, gris o vermelloses. Les fulles són carnoses, molt petites, de 2 i 4 mm de longitud. Les flors són acampanades, grans i de color blanc-rosades, on solen aparèixer entre gener i febrer (estiu austral). El fruit és subsec, globós, d'uns 2 cm de diàmetre i de color verd groguenc, i apareix al febrer.

## Taxonomia

Maihuenia patagonica va ser descrita per (Phil.) Britton i Rose i publicat a The Cactaceae; descriptions and illustrations of plants of the cactus family 1: 41. 1919.

### Etimologia

Maihuenia: nom genèric que deriva de la paraula "maihuén", amb la qual en l'idioma maputxe denominen a la planta.
patagonica: epítet geogràfic que al·ludeix a la seva ubicació a la Patagònia.

### Sinonímia

* Opuntia patagonica
* Maihuenia brachydelphys
* Maihuenia tehuelches
* Maihuenia valentinii
* Maihuenia andicola
* Maiheunia albolanata
* Maihuenia cumulata
* Maihuenia latispina

## Referències

* ↑ Kiesling, R., Faundez, L., Saldivia, P. & Walter, H.E. 2013. Maihuenia patagonica. The IUCN Red List of Threatened Species. Version 2014.3. Downloaded on 25 May 2015.
* ↑ «Maihuenia patagonica». Tropicos.org. Missouri Botanical Garden. [Consulta: 25 maig 2015].

## Bibliografia

* Zuloaga, F. O. & O. Morrone. 1997. Catàleg de les plantes vasculars de la república Argentina. Monogr. Syst. Bot. Missouri Bot. Gard. 74(1–2): 1–1331.
* Zuloaga, F. O., O. Morrone, M. J. Belgrano, C. Marticorena & I. Marchesi. (editors) 2008. Catàleg de les plantes vasculars del Con Sud. Monogr. Syst. Bot. Missouri Bot. Gard. 107(1–3): i–xcvi, 1–3348.

## Enllaços externs

* http://cactiguide.com/cactus/?genus=maihuenia&species=patagonica
* http://www.patagoniaexpress.com/flora%20nadiua.htm Arxivat 2011-10-01 a Wayback Machine.
# Conrad Crespí i Vergés

Conrad Crespí i Vergés (Sabadell, 4 d'agost de 1908 - 22 de març de 1982) fou un sabadellenc supervivent del camp de concentració nazi de Mauthausen. Era net de Feliu Crespí i Cirera, alcalde federal de Sabadell durant la I República.

## Biografia

Conrad Crespí, fill de Feliu Crespí i Soler i Antònia Vergés i Pintó, va cursar els primers estudis escolars al col·legi del pedagog sabadellenc Josep Roura i Trias, i va completar la seva formació al Centre de Dependents del Comerç i de la Indústria i va exercir de comptable. Va ser membre de la Junta del Foment de la Sardana, i del Club Natació Sabadell, com també fundador de l'Esbart Dansaire (octubre 1930). De molt jove milità al Círcol Republicà Federal i més endavant a Estat Català i a Esquerra Republicana de Catalunya. Fou també soci d'Òmnium Cultural. Es casà amb Emília Niubó Domènech. Van tenir tres fills, Enric, Maria Antonia i Feliu.
El febrer de 1939 hagué d'exiliar-se a França, on s'incorporà a la 15a Companyia de Treballadors Estrangers. Va ser fet presoner pels alemanys a Bray-Dunes, prop de Dunkerque, el juny de 1940 (el 4 d'abril o el mes de juny depenent de la font) i fou internat al camp de Mauthausen, d'on aconseguí sortir formant part d'un transport d'invàlids vers el camp de Dachau, en què les condicions no eren tan dures (concretament va dir que Dachau era gairebé un "sanatori" al costat de Mauthausen). El seu itinerari, doncs, va ser Stalag XVII-B Krems-Gneixendorf, Mauthausen i Dachau. Va ser alliberat per l'exèrcit americà el 29 d'abril de 1945. Tornà a Sabadell el 23 d'agost de 1946.
Després d'un període de recuperació, va reprendre la seva vida i treballà, fins a la seva jubilació, a l'empresa tèxtil de Joaquim Magem i Llagostera.

## Referències

* 1 2 3 Nomenclàtor. «Plaça de Conrad Crespí». Ajuntament de Sabadell. [Consulta: 16 maig 2016].
* 1 2 3 4 5 6 Simó i Bach, Ricard «El sabadellenc Conrad Crespí i Vergés». Diari de Sabadell, 25-03-1982, pàg. 9.
* 1 2 3 Benaul Berenguer, Josep M.; Onetti Vera, Antonio; Torruella Llopart, Jordi «Víctimes sabadellenques de la deportació als camps nazis. Una primera aproximació». Arraona, revista d'història, 30, 2006, pàg. 124-125.
* ↑ Roig, Montserrat. Els catalans als camps nazis. Barcelona: Edicions 62, 1977, p. 214. ISBN 84-297-4969-I.

## Enllaços externs

* Acte de col·locació de l'stolpersteine dedicada a Conrad Crespí a Sabadell, el 25 de gener de 2020
# Espasticitat

El terme espasticitat deriva de la paraula grega σπαστικός (spastikós) que significa rampa. Amb aquest terme es defineix un trastorn motor del sistema nerviós que consisteix en un augment anormal del to muscular que pot originar-se per una lesió al cervell o a la medul·la espinal. Una característica de l'espasticitat és que l'augment en el to muscular depèn de la velocitat del moviment, o augmenta amb l'increment de la velocitat del moviment, donant-se contraccions involuntàries que provoquen rigidesa muscular i interfereix en diversos moviments i funcions: deambulació, manipulació, equilibri, parla, deglució, etc.

## Epidemiologia

Presenten espasticitat un terç dels casos d'accidents vasculars cerebrals i fins a dos terceres parts dels pacients amb esclerosi múltiple.

## Descripció

Es descriu típicament, com una resistència involuntària a un moviment imposat, més elevada com més ràpid és aquest moviment. L'espasticitat pot ser uniforme en tot el cos, però normalment es localitza als membres inferiors (diplegia espàstica). També pot ser igualment uniforme en mig cos (dret o esquerra) (hemiplegia cerebral infantil) amb rigidesa muscular i debilitat dels músculs antagonistes. L'espasticitat en les extremitats inferiors fa que sigui impossible que la persona retregui les seves cames o que amb prou feines les pugui moure. També pot ser mínima, revelant-se tan sols després d'un examen clínic. No és necessàriament dolorosa, però pot ser-ho notablement tractant-se d'esclerosi múltiple. Cal diferenciar-la de la contractura, la rigidesa muscular (resistència independent de la velocitat de circulació impresa) i de la catatonia.

## Enllaços externs

* National Institute of Neurochirgical Disorders and Stroke Arxivat 2008-05-17 a Wayback Machine.
* Continuing medical education about spasticity for healthcare providers Arxivat 2016-01-11 a Wayback Machine.
* Craig Hospital - Spasticity Arxivat 2005-07-01 a Wayback Machine.
* Exploring Spasticity

## Referències

* ↑ WeMove.org http://www.mdvu.org/library/disease/spasticity/spa_mpath.asp Arxivat 2013-05-21 a Wayback Machine.
# Hamgyong

Hamgyŏng (Hamgyŏng-do; "hamɡjʌŋ do" va ser una de les Vuit Províncies de Corea durant la dinastia Joseon. Hamgyŏng estava situada al nord-est de Corea. La capital provincial era Hamhŭng.

## Enllaços externs

* Seoul City history article on Hanseong and 22 other late 19th-century districts (in Korean) Arxivat 2004-09-03 a Wayback Machine.
# Rommel Fernández Gutiérrez

Rommel Fernández Gutiérrez (15 de gener de 1966 - 6 de maig de 1993) va ser un futbolista panameny, que ocupava la posició de migcampista atacant.

## Trajectòria

Va començar a destacar al seu país en clubs com Atlético Panamá o Alianza Panamá. El 1986 recala al CD Tenerife, de la Segona divisió espanyola, on va destacar com un dels referents ofensius de l'equip canari. El seu club aconsegueix l'ascens a primera divisió a l'estiu de 1989, i eixa temporada, marca 10 gols, sent proclamat millor jugador americà de la lliga espanyola. L'any següent, l'agència EFE el va nomenar millor jugador iberoamericà del campionat.
L'estiu de 1991 fitxa pel València CF per formar la dúpla atacant amb el búlgar Luboslav Penev. Però, a l'equip de Mestalla signa una campanya discreta. L'any següent és cedit a l'Albacete Balompié, amb qui marcaria set gols en 18 partits.

## Internacional

Va ser internacional amb la selecció del Panamà en nombroses ocasions mentre durava la seua estada al campionat espanyol.

## Mort i llegat

Rommel Fernández va morir el 6 de maig de 1993 prop d'Albacete, víctima d'un accident de trànsit: va perdre el control del seu vehicle en un revolt i va xocar contra un arbre. En el seu honor, el panameny Estadio de la Revolución va rebre la nova denominació d'Estadio Rommel Fernández.

## Referències

* ↑ Trofeo EFE winners Arxivat 2012-07-29 at Archive.is - efe.com - Agencia EFE S.A., Spain. Consultat octubre 17, 2006.
# Sotalia guianensis

Sotalia guianensis és una espècie de cetaci de la família dels delfínids. Viu a les costes del Brasil, Colòmbia, Costa Rica, la Guaiana Francesa, Guyana, Hondures, Nicaragua, Panamà, Surinam, Trinitat i Tobago, Veneçuela i, possiblement, Aruba, Bonaire, Sint Eustatius i Saba i Curaçao. Els seus hàbitats naturals són els estuaris, les badies i altres aigües costaneres de poca profunditat i protegides de la mar oberta. Està amenaçat per la pesca accessòria i la destrucció del seu hàbitat per la contaminació industrial i agrícola. Fins fa pocs anys, es pensava que el tucuxi (S. fluviatilis) era l'única espècie del gènere Sotalia, però anàlisis moleculars demostraren que hi havia dues espècies diferents.

## Referències

* ↑ Secchi, E.; Santos, M. C. d. O.; Reeves, R. «Sotalia guianensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. DOI: 10.2305/IUCN.UK.2018-2.RLTS.T181359A144232542.en. [Consulta: 23 maig 2023].
* ↑ Cunha, H. A.; V. M. F. da Silva, J. Lailson-Brito Jr.; M. C. O. Santos, P. A. C. Flores, A. R. Martin, A. F. Azevedo, A. B. L. Fragoso, R. C. Zanelatto i A. M. Solé-Cava «Riverine and marine ecotypes of Sotalia dolphins are different species». Marine Biology, 148, 2005, pàg. 449-457. DOI: 10.1007/s00227-005-0078-2.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Susquehannock

El susquehannock és una llengua extingida que havia estat parlada antigament pels amerindis conestoga, susquehannock o andaste. Forma part de la família de les llengües iroqueses.
S'ha conservat poc de la llengua susquehannock. L'única font és un Vocabula Mahakuassica compilat pel missioner suec Johannes Campanius durant la dècada de 1640 i publicada amb addicions en 1702. El vocabulari de Campanius conté només 89 paraules però és suficient per mostrar que el susquehannock era una llengua iroquesa septentrional estretament relacionada amb les de les Cinc Nacions. Restes supervivents de la llengua susquehannock inclou els noms dels rius Conestoga, Juniata, i Swatara.

## Notes

* ↑ Thomas Campanius Holm. 1702. A short description of the province of New Sweden, tr. Peter S. du Ponceau. Pennsylvania Historical Society Memoirs 3:1:1-166. (Reprinted 1834 in Philadelphia) cited in Marianne Mithun. The Languages of Native America (1999, Cambridge University Press).
* ↑ Marianne Mithun. 1981. "Stalking the Susquehannock," International Journal of American Linguistics 47:1-26.

## Referències

* "A Vocabulary of Susquehannock", Thomas Campanius Holm, Evolution Publishing & Manufacturing, August 1996.

## Enllaços externs

* Native-languages.org
# Strathmore

«Strathmore» té aquests significats:
* Strathmore (Califòrnia), concentració de població designada pel cens dels Estats Units a l'estat de Califòrnia
* Strathmore (Nova Jersey), concentració de població designada pel cens dels Estats Units a l'estat de Nova Jersey
* Universitat de Strathmore, universitat privada amb seu a Nairobi, Kenya
* Strathmore Business School, escola de negocis, amb seu a Nairobi (Kenya), de la Universitat de Strathmore
# Tai Wei (cràter)

Tai Wei és un cràter d'impacte situat a la cara visible de la Lluna, a la zona nord de la Mare Imbrium. Es troba a l'nor-nord-est dels cràters Helicon i Le Verrier; a sud dels Montes Recti; i a l'est-sud-est del Promontorium Laplace.
El grup de tres petits cràters a què pertany (format pel mateix Tai Wei, Tian Shi i Zi Wei) es troba considerablement aïllat respecte a altres formacions lunars notables, a l'interior de la plana de la mar lunar. Dos cràters satèl·lit del Promontorium Laplace, Laplace A i Laplace F, són els elements destacables més pròxims.
* Localització de Tai Wei (quadrant inferior dret de la imatge)
* Rodalies de Tai Wei (imatge del LRO)
És un cràter de contorn irregular, amb una albedo superior a la de la superfície basàltica de la mar lunar circumdant. La Unió Astronòmica Internacional va aprovar oficialment el 5 d'octubre de 2015 la inclusió de quatre nous topònims a la cartografia lunar, relacionats amb el lloc d'allunatge de la sonda xinesa Chang'e 3: el punt on es troba la sonda (denominat Guang Han Gong) i els tres cràters ja esmentats.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Svístovka

«Svístovka» té aquests significats:
* Svístovka (Tula), localitat de l'óblast de Tula, a Rússia
* Svístovka (Bélgorod), localitat de l'óblast de Bélgorod, a Rússia
# Swaefbert

* Aquest article tracta sobre el rei d'Essex del s. VIII. Si cerqueu el rei de Kent del s. VII, vegeu «Swæfberht».
Swæfberht fou rei d'Essex a la primera meitat del s.VIII. La seva mort s'ha fixat el 738 a través d'una sèrie d'anals trobats al nord d'Anglaterra. Regnà de manera versemblant conjuntament amb Selered, mort l'any 746. Es desconeix la seva ascendència perquè no figura a cap de les tres llistes genealògiques dels reis d'Essex. Tanmateix l'element Swæf- que figura al seu nom suggereix un enllaç de parentiu amb el rei Sæbbi, del qual els seus dos fills reconeguts es digueren Swæfred i Swæfheard.

## Bibliografia

* Yorke, Barbara. The Kingdom of the East Saxons (en anglès). Vol. 14. Cambridge University Press, 1985. ISBN 978-0-521-71292-7.
# Suwatara

Suwatara fou una ciutat hitita situada a l'est o sud-est de Kanish. Fou la terra més al sud a la qual van arribar els kashka en la seva expedició vers l'any 1300 aC. L'hititòleg Massimo Forlanini l'ha identificat amb el posterior assentament grec de Sàvatra, prop de l'actual ciutat turca de Konya. Tanmateix, aquesta teoria ha estat rebuda amb certa precaució. S'ha suggerit que el topònim Suwatara podria significar 'sense aigua'.

## Referències

* ↑ Barjamovic, 2011, p. 253.

## Bibliografia

* Barjamovic, G. A Historical Geography of Anatolia in the Old Assyrian Colony Period (en anglès). Museum Tusculanum Press, 2011. ISBN 9788763536455.
# Suyen Barahona

Suyen Barahona Cuan (Managua, 9 de juny de 1977) és una política nicaragüenca. Presidenta de la formació Unamos (antigament Movimiento Renovador Sandinista) d'ençà del 19 de novembre del 2017, forma part dels detinguts durant l'onada d'arrestació d'opositors, com ara l'historiadora i ex-guerrillera Dora María Téllez, encetada el 5 de juny del 2021 pel govern dirigit pel sandinista Daniel Ortega emparant-se en la llei 1055, dita Guillotina, aprovada al desembre del 2020. La dirigent opositora al govern d'Ortega va ser arrestada el 13 de juny arran d'una operació policial a casa seva.

## Referències

* ↑ «Nicaragua arrests 5 more opposition leaders in crackdown» (en anglès). ApNews, 14-06-2021. [Consulta: 19 juny 2021].
# Sydney Brenner

Sydney Brenner CH FRS (Germiston, Gauteng, Sud-àfrica, 13 de gener de 1927 - Singapur, 5 d'abril de 2019) fou un biòleg sud-africà, guardonat amb el Premi Nobel de Medicina o Fisiologia l'any 2002.

## Biografia

Va néixer el 13 de gener de 1927 a la ciutat de Germiston, una petita població de Sud-àfrica (que en aquells moments formava part de l'Imperi Britànic) situada a la província de Gauteng, en una família immigrant de Lituània i Letònia de religió jueva. Després d'aconseguir una beca municipal per estudiar medicina a la Universitat de Witwatersrand, aconseguí doctorar-se a la Universitat d'Oxford, especialitzant-se en biologia molecular.

## Recerca científica

L'any 1953 es desplaçà fins a la Universitat de Cambridge per conèixer James D. Watson i Francis Crick i la seva revolucionària estructura helicoïdal d'àcid desoxiribonucleic (ADN). Al costat de Crick inicià la seva recerca al voltant del desxiframent del codi genètic, esdevenint director l'any 1979 del Laboratori de Biologia Molecular de Cambridge. El 1986 va renunciar al seu treball com a director del Laboratori perquè les tasques administratives l'apartaven de la seva veritable vocació en el treball de recerca i li va ser concedida l'oportunitat de fundar una Unitat de Biologia Molecular per a prosseguir-lo.
El seu interès científic s'orientà en el desenvolupament cel·lular, utilitzant per a les seves investigacions el nematode Caenorhabditis elegans, un model d'organisme que li va permetre realitzar investigacions sobre el desenvolupament genètic i la vida i mort cel·lular, aconseguint ampliar els coneixements científics sobre l'efecte de l'apoptosi. L'any 2002 li fou concedit el Premi Nobel de Medicina o Fisiologia, juntament amb H. Robert Horvitz i John E. Sulston, pels seus treballs sobre la regulació genètica del desenvolupament i mort cel·lular.
L'any 1992, i acabat de jubilar, viatja fins a La Jolla (Califòrnia) per treballar al The Scripps Research Institute i funda una empresa dedicada a la seqüenciació massiva d'ADN. El 1995 funda el Molecular Sciences Institute, que acull joves investigadors i al que imprimeix la seva visió de la investigació com repte intel·lectual fins a la seva segona jubilació, l'any 2000.
El 3 d'abril de 2014 fou investit doctor honoris causa per la Universitat Pompeu Fabra de Barcelona per «la seva brillant i dilatada trajectòria docent i investigadora en l'àmbit de la biologia molecular».

## Referències

* ↑ «Sydney Brenner» (en anglès). Salk Institute. [Consulta: 31 març 2014].
* ↑ Brenner, Sydney (en anglès) The genetics of Caenorhabditis elegans, 1974. PMID: 4366476.
* ↑ Gemma Marfany, article necrològic, El Nacional 6-4-2019
* ↑ «Acte d'investidura del professor Sydney Brenner com a doctor honoris causa per la UPF». UPF.edu, 31-03-2014. Arxivat de l'original el 2016-03-03. [Consulta: 31 març 2014].

## Enllaços externs

* «Sydney Brenner» (en anglès). The Nobel Prize. The Nobel Foundation.
* (anglès) Biografia
* (anglès) Breu entrevista, en vídeo
# Taiojni (Kémerovo)

* Per a altres significats, vegeu «Taiojni».
Таёжный (en rus: Таёжный) és un poble (un possiólok) de l'óblast de Kémerovo, a Rússia, que en el cens del 2010 tenia 1.179 habitants, pertany al districte de Taigà.

## Referències

* ↑ http://xn--400-eddplucwdhb0e2b.xn--p1ai/userfiles/files/tajny_imen_zemli_kuzneckoj.pdf
# Taiojni (Kamtxatka)

* Per a altres significats, vegeu «Taiojni».
Taiojni (en rus: Таёжный) és un poble (un possiólok) del krai de Kamtxatka, a Rússia, que el 2020 tenia 118 habitants. Pertany al districte de Mílkovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Tanna

«Tanna» té aquests significats:
* Tanna (gènere), gènere dins la família dels cicàdids
* Tanna (illa), illa de Vanuatu
* Tanna (Alemanya), ciutat de Turíngia, Alemanya
# Teodomiro Menéndez

Teodomiro Menéndez (Oviedo, 1879-Madrid, 1978) va ser un polític, sindicalista militant socialista asturià

## Biografia

Nascut a Oviedo, inicia la carrera en política presentant-se a les eleccions per a l'ajuntament d'Oviedo en 1911. És escollit regidor. En 1916 és elegit diputat per a les Corts Generals. En 1917 com a responsable del sindicat ferroviari impulsa la vaga ferroviària d'Astúries. Una vegada aixafada la vaga per l'Exèrcit, va ser detingut i empresonat. Durant el govern de la segona república exerceix de diputat i sotssecretari d'Obres Públiques (1932-1933) projectant els futurs enllaços ferroviaris de Madrid.
En 1934 participa en la vaga d'octubre de 1934 sent capturat per les tropes marroquines i condemnat a mort. Ingressa en el penal d'El Dueso fins al triomf del Front Popular a les eleccions generals espanyoles de 1936, data en la qual és alliberat i en la guerra civil lluita en el bàndol republicà. Una vegada finalitzada s'exilia a França en 1939 fugint de la repressió. En 1940 després de l'ocupació nazi de França és capturat en Bordeus i retornat a Espanya. Una vegada a Espanya és condemnat a mort per segona vegada. En 1950, després de deu anys de presó, és alliberat doncs la seva pena capital havia estat commutada per 30 anys de presó gràcies a gestions de Serrano Suñer. Va morir a Madrid als 99 anys, després d'haver estat empresonat setze vegades i condemnat a mort dues vegades, sent enterrat en el cementiri civil de Madrid.

## Referències

* Noticia El País
# Sílvia Bel

«Sílvia Bel» té aquests significats:
* Sílvia Bel i Busquet, actriu catalana (Barcelona, 1970)
* Sílvia Bel i Fransi, poeta catalana (Barcelona, 1982)